2011-ben ifjúsági vb-n 400 méteren az elődöntőig jutott. Ezt követően az Európai Ifjúsági Olimpiai Fesztiválon (EYOF) ötödik lett 400 méteren és a 4 × 100 méteres váltóban. A 2012-es junior vb-n 400 méteren az elődöntőben esett ki. A 2013-as junior Eb-n nem jutott a döntőbe. 2015-ben az U23-as Eb-n 800 méteren nem jutott tovább a selejtezőből. A 2016-os Európa-bajnokságon 800 méteren kiesett az elődöntőben. A 2017-es fedett pályás Európa-bajnokságon 800 méteren nem jutott tovább a selejtezőből. A 2017-es universiadén 800 méteren hatodik volt. 2017 decemberében a VEDAC nem hosszabbította meg Kéri edzőjének, Tóthné Stupián Anikónak a szerződését. Ezután Kéri edzőjét követve a Sportolj Velünk SE-be igazolt. A 2018-as atlétikai Európa-bajnokságon 800 méteren a szezonbeli legjobb idejével kiesett. A 2019-es szezon nagy részét kihagyta a bal boka ín­hüvelygyulladása miatt. A 2021-es fedett pályás Európa-bajnokságon pozitív PCR tesztje miatt nem indulhatott. A tokiói olimpián 800 méteres síkfutásban előfutamában 7., összesítésben 33. lett.